**Εργασίες στο μάθημα Ελληνικών 3**

|  |
| --- |
| **Όνομα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ΤΑΞΗ: Γ΄ Ημερομηνία: \_\_\_\_\_\_\_\_\_\_\_** |

**Μέρος Α - ΑΝΑΓΝΩΣΗ ΚΑΙ ΚΑΤΑΝΟΗΣΗ ΚΕΙΜΕΝΟΥ**

**(Κείμενο 1)**

Τα κεράκια της Λαμπρής

Στέλιος Σπεράντσας

Το εκκλησάκι λάμπει απόψε σαν κρυστάλλι

«Δεύτε λάβετε...» με γλύκα σιγοψάλλει.

Κι ο παπάς, που τ΄άσπρο ράσο του φορεί,

Κι όλοι πάνε για ν΄ανάψουν το κερί.

Τι χαρμόσυνα η καμπάνα που σημαίνει.

Τι χαρά που έχει κι ο κόσμος ο πιστός!

Πώς ευώδισαν οι κήποι οι ανθισμένοι

Τώρα, τώρα, που αναστήθηκε ο Χριστός!

Στο σπιτάκι μας γυρίζω σε λιγάκι

Και στο δρόμο μου σκορπάω φεγγοβολιά.

Το καντήλι μου ανάβω και το τζάκι

Κι αγκαλιάζω τους δικούς μου με φιλιά.

Στο τραπέζι η μαγειρίτσα μας αχνίζει.

Γύρω ελάτε με χαρά σας προσκαλώ.

Κόψε εφτάζυμο, πατέρα, που μυρίζει

Κι ας τσουγκρίσουμε τ΄αυγά για το καλό.



**Ώρα για εργασίες! Είστε έτοιμοι; Πάμε!**

**Σημειώστε, παρακαλώ, τις απαντήσεις σας στο τετράδιο «Απίθανα Μολύβια».**

1. Το κείμενο 1 είναι ποίημα. Από πού το καταλαβαίνουμε;
2. Χρωμάτισε στο ποίημα το όνομα του ποιητή.
3. Ποιο είναι το θέμα του ποιήματος; Για ποια μεγάλη γιορτή μας μιλάει;
4. Συμπληρώνω: Το ποίημα έχει ..... στροφές με ..... στίχους στην καθεμιά. Σύνολο .... στίχοι.
5. Βάλε αριθμούς στις στροφές.

Θυμάμαι: Ομοιοκαταληξία σε ένα ποίημα έχουμε όταν η κατάληξη της τελευταίας λέξης σε κάποιον στίχο, ακούγεται το ίδιο με την κατάληξη άλλης τελευταίας λέξης σε άλλον στίχο. Στο ποίημα πιο πάνω, οι σημειωμένες λέξεις κρυστάλλι- σιγοψάλλει, έχουν ομοιοκαταληξία γιατί οι καταλήξεις τους ακούγονται το ίδιο.

1. Εντοπίζω τα ζευγάρια λέξεων που έχουν ομοιοκαταληξία:

Φορεί- \_\_\_\_\_\_\_\_\_\_\_ σημαίνει- \_\_\_\_\_\_\_\_\_\_\_ πιστός- \_\_\_\_\_\_\_\_\_\_

Λιγάκι- \_\_\_\_\_\_\_\_\_\_\_ φεγγοβολιά- \_\_\_\_\_\_\_\_\_\_ αχνίζει- \_\_\_\_\_\_\_\_\_\_

Προσκαλώ-\_\_\_\_\_\_\_\_\_\_

1. Σε ποιο χώρο βρισκόμαστε στην 1η στροφή του ποιήματος και σε ποιο στην τελευταία στροφή;
2. Στην τελευταία στροφή, τι μπορεί να είναι το εφτάζυμο που θα κόψει ο πατέρας;
3. Χρωμάτισε με πράσινο όλες τις λέξεις στο ποίημα που θυμίζουν Πάσχα. Μπορείτε να εργαστείτε στον υπολογιστή, αν θέλετε.
4. Με τις λέξεις που χρωματίσατε, μπορείτε να φτιάξετε (στο τετράδιο):

Α) Προτάσεις δικές σας με τις λέξεις αυτές **ή**

Β) Μια σύντομη ιστορία σε 1 ή 2 παραγράφους που να περιέχει αυτές τις λέξεις.

**(Κείμενο 2)**

**Τα έθιμα της Λαμπρής στην Κύπρο**

Το Πάσχα, που διαφορετικά λέγεται και Λαμπρή, είναι η μεγαλύτερη γιορτή των χριστιανών. Η Ανάσταση είναι το πιο σημαντικό γεγονός της ζωής του Χριστού.

Το Πάσχα είναι κινητή γιορτή. Ο εορτασμός της ορίζεται κάθε χρόνο για την πρώτη Κυριακή μετά την πανσέληνο της εαρινής ισημερίας (21 Μαρτίου).

Σε πολλά χωριά της Κύπρου οι κάτοικοι ακόμα διατηρούν ζωντανά τα έθιμά τους. Πολλοί κάτοικοι των πόλεων που κατάγονται από χωριά τις μέρες της Λαμπρής επιστρέφουν στα χωριά τους για χαρούν εκεί το Άγιο Πάσχα.

Ελάτε να γνωρίσουμε μερικά από τα έθιμα της Λαμπρής, που σαν μαγνήτης τραβούν τη σκέψη των ανθρώπων του τόπου μας στην κυπριακή ύπαιθρο!

Οι προετοιμασίες για τη Λαμπρή αρχίζουν από το Σάββατο του Λαζάρου. Κανονικά την ημέρα αυτή θα έκλειναν τα σχολεία για τις γιορτές του Πάσχα.

**Το τραγούδι του Λαζάρου**

Το Σάββατο του Λαζάρου το πρωί, μικρές ομάδες παιδιών πηγαίνουν από σπίτι σε σπίτι και λένε το Λάζαρο. Ένα παιδί στολισμένο με αγριολούλουδα (κίτρινες μαργαρίτες ή Λαζάρους) είναι ο Λάζαρος. Οι άλλοι τραγουδούν το τραγούδι του Λάζαρου. Οι νοικοκυρές, όταν τα παιδιά τελειώσουν το τραγούδι, τους δίνουν αυγά, αναράδες και χρήματα ακόμα.

Ακούστε και από τον πιο κάτω σύνδεσμο τα ελληνικά κάλαντα του Λαζάρου:

[**https://www.youtube.com/watch?v=00QQrBLo2DU**](https://www.youtube.com/watch?v=00QQrBLo2DU)

**Τα κόκκινα αυγά**

Τα παλιά χρόνια οι γυναίκες έβαφαν τα αυγά κόκκινα με χρώμα που έπαιρναν από ρίζες και σκουρότερα χρώματα από φύλλα κρεμμυδιών. Σήμερα υπάρχουν στην αγορά λογιών λογιών χρώματα για το βάψιμο των αυγών.

Το αυγό συμβολίζει από την αρχαιότητα την ανανέωση της ζωής και το κόκκινο χρώμα το αίμα του Χριστού.

Πολλοί στολίζουν τα αυγά με πολύ γούστο, σχεδιάζοντας πάνω διάφορα σχήματα με φύλλα ή λουλούδια. Ο πολιτισμός μας έχει φέρει και τα σοκολατένια αυγά που αγοράζουμε από τα ζαχαροπλαστεία.

Γυρίζοντας, λοιπόν η οικογένεια από τον Καλό Λόγο, θα τσουγκρίσει τα κόκκινα αυγά, θα ευχηθούν το «Χριστός Ανέστη» και θα φάνε την πατροπαράδοτη φλαούνα.

**Οι φλαούνες**

Ένα κυπριακό έθιμο που τονίζει ιδιαίτερα τη Λαμπρή και που χωρίς αυτό δε μυρίζει Πάσχα, είναι η φλαούνα. Από τα χαράματα του Μεγάλου Σαββάτου οι νοικοκυρές είναι στο πόδι, για να ζυμώσουν τις φλαούνες. Θα τις ψήσουν κατά το μεσημέρι και θα μοσχοβολάει ο τόπος. Περιττό να τονίσουμε πως δεν επιτρέπεται να δοκιμάσουμε τις φλαούνες, που είναι πολύ προκλητικές μόλις βγουν από το φούρνο!

**Ετοιμασίες για το γλέντι**

Από το πρωί του Μεγάλου Σαββάτου ξεκινούν οι ετοιμασίες για το γιορτινό τραπέζι της Ανάστασης. Λίγο πριν τα μεσάνυχτα οι πιστοί συγκεντρώνονται στις εκκλησίες κρατώντας λευκές λαμπάδες, τις οποίες ανάβουν με το «Άγιο φως», που μοιράζει ο ιερέας. ‘Οταν ο τελευταίος ψάλλει το «Χριστός Ανέστη» οι πιστοί ανταλλάσσουν ευχές και το λεγόμενο «φιλί της Αγάπης». Με το «Άγιο φως» συνηθίζουν να σταυρώνουν το ανώφλι της εξώπορτας των σπιτιών για καλή τύχη.

Το πρωί της Κυριακής ψήνονται στη σούβλα ή στον φούρνο κρεατικά όπως αρνί, κατσίκι και άλλα, σπάζοντας τη μεγάλη νηστεία. Σε εορταστική ατμόσφαιρα ακολουθεί πλούσιο γεύμα και το γλέντι διαρκεί συνήθως μέχρι αργά το βράδυ.

**Τον παλιό καιρό οι άνθρωποι ήταν πολύ απασχολημένοι με τις δουλειές τους και οι μέρες της Λαμπρής ήταν γι΄αυτούς μια ευκαιρία να ξαποστάσουν και να διασκεδάσουν. Έτσι έπαιζαν διάφορα παιχνίδια και έκαναν και μερικά αγωνίσματα, ξεχνώντας έτσι για λίγο την πολυβασανισμένη ζωή τους.**

Ο Ζίζυρος

[**https://www.youtube.com/watch?v=jfKiGAOd2CE**](https://www.youtube.com/watch?v=jfKiGAOd2CE)

Παραδοσιακά παιχνίδια

<https://www.youtube.com/watch?v=0zo_0pJc0jM>

**Εργασίες**

1. Εξασκούμαι στην ΑΝΑΓΝΩΣΗ. Διαβάζω 3 φορές το υπογραμμισμένο μέρος του κειμένου και στη συνέχεια ζητώ από κάποιον ενήλικα να με ηχογραφήσει. Ακούω τον εαυτό μου και προσπαθώ να βελτιωθώ!
2. Στις μέρες μας, τα περισσότερα σπίτια χρησιμοποιούν έτοιμες βαφές εμπορίου σε φακελάκια για να βάψουν τα αυγά.Το ξέρατε όμως ότι πολλά υλικά από τη φύση μπορούν να χρησιμοποιηθούν για να χρωματίσουν τ΄αυγά; Παρακάτω υπάρχει μια λίστα φυσικά υλικά. Μπορείς να μαντέψεις το χρώμα που δίνει το καθένα;

* \_\_\_\_\_\_\_\_\_\_\_:μούρα μπλε ή μωβ χυμό σταφυλιού
* \_\_\_\_\_\_\_\_\_\_\_: στιγμιαίο καφέ, μαύρο τσάι
* \_\_\_\_\_\_\_\_\_\_\_: σκόνη τσίλι
* \_\_\_\_\_\_\_\_\_\_\_: φύλλα από σπανάκι
* \_\_\_\_\_\_\_\_\_\_\_: καρότα, πάπρικα ή φλούδες από κίτρινο κρεμμύδι
* \_\_\_\_\_\_\_\_\_\_\_: πατζάρια
* \_\_\_\_\_\_\_\_\_\_\_: χυμό από ρόδι, φλούδες από κόκκινα κρεμμύδια
* \_\_\_\_\_\_\_\_\_\_\_: κόκκινο κρασί
* \_\_\_\_\_\_\_\_\_\_\_: φλούδες λεμονιού, χαμομήλι, πράσινο τσάι

1. Διάβασε το κομμάτι του κειμένου με τίτλο «Οι φλαούνες» και «Ετοιμασίες για το γλέντι». Προσπάθησε να σκεφτείς 2 ερωτήσεις δικές σου και γράψε τες στο τετράδιό σου.
2. Ψάξε μέσα σε βιβλία συνταγών μαγειρικής που υπάρχουν στο σπίτι ή ρώτησε κάποιο μεγάλο να σου πει μια πασχαλινή συνταγή. Γράψε τη συνταγή στο τετράδιό σου.

**Γράψε τον τίτλο της συνταγής, μετά τα υλικά που χρειάζεσαι και τέλος τις οδηγίες της συνταγής. Μπορείς από κάτω να ζωγραφίσεις!**

1. Ένα ξεχωριστό Έθιμο

* Διάλεξε ένα έθιμο που γνωρίζεις και περίγραψέ το σε μία παράγραφο στο τετράδιό σου
* Εναλλακτικά, αν γνωρίζεις κάποιο έθιμο άλλης χώρας (Ελλάδα, Ρωσσία, Βουλγαρία, Σερβία...) γράψε μία παράγραφο για αυτό!

**(Κείμενο 3)**

**Το διαστημικό κοτοπουλάκι**

*(Απόσπασμα)*

Πέρσι το Πάσχα, στο σπίτι του καθηγητή Τιμπόλα, από το σοκολατένιο αυγό ξέρετε τι πετάχτηκε έξω; Απίστευτο: ένα διαστημικό κοτοπουλάκι, ίδιο κι απαράλλαχτο με τα γήινα κοτοπουλάκια, αλλά με ένα καπέλο σμηναγού στο κεφάλι και μια κεραία τηλεόρασης πάνω στο καπέλο.

Ο καθηγητής, η κυρία Λουίζα και τα παιδιά έκαναν με μια φωνή «ω!» και ύστερα από αυτό το «ω!» άλλη λέξη να πουν δε βρήκαν.

Το κοτοπουλάκι κοίταζε ολόγυρά του με δυσαρεστημένο ύφος.

-Τι πίσω που είσαστε σε αυτόν το πλανήτη, παρατήρησε, εδώ μόλις που είναι Πάσχα. Σ΄εμάς, στον Όγδοο Πλανήτη, είναι κιόλας Τετάρτη.

- Του ίδιου μήνα; ρώτησε ο καθηγητής Τιμπόλα.

-Αυτό δα μας έλειπε! Τετάρτη του επόμενου μήνα. Όσο για τη χρονολογία, είμαστε μπροστά είκοσι πέντε χρόνια.

Το διαστημικό κοτοπουλάκι έκανε τέσσερα βήματα πάνω κάτω για να ξεμουδιάσουν τα ποδάρια του και μουρμούριζε:

-Εκνευριστικό! Πολύ εκνευριστικό!

-Τι σας απασχολεί; ρώτησε η κυρία Λουίζα.

-Σπάσατε το ιπτάμενο αυγό κι εγώ δε θα μπορώ να επιστρέψω στον Όγδοο πλανήτη.

-Μα το αυγό εμείς το αγοράσαμε στο ζαχαροπλαστείο.

-Δεν ξέρετε τι σας γίνεται. Αυτό το αυγό, στην πραγματικότητα, είναι ένα διαστημόπλοιο κι εγώ είμαι ο κυβερνήτης του, μεταμφιεσμένος σε κοτοπουλάκι.

-Και το πλήρωμα;

-Εγώ είμαι και το πλήρωμα.Αλλά τώρα θα υποβαθμιστώ. Θα με κάνουν τουλάχιστον συνταγματάρχη.

-Ε, καλά, συνταγματάρχης είναι ανώτερο από σμηναγός.

-Στα μέρη τα δικά σας, γιατί εσείς έχετε τους βαθμούς ανάποδα. Σ΄εμάς ο υψηλότερος βαθμός είναι του απλού πολίτη. Αλλά ας τ΄αφήσουμε αυτά. Η αποστολή μου απέτυχε.

-Θα μπορούσαμε να σας πούμε ότι λυπόμαστε, αλλά δεν ξέρουμε για τι είδους αποστολή μιλάμε.

-Α, ουτ΄εγώ ξέρω.Εγώ έπρεπε να περιμένω σ΄εκείνη τη βιτρίνα, μέχρι που να εμφανιζόταν ο πράκτοράς μας.

-Ενδιαφέρον, είπε ο καθηγητής, έχετε και μυστικούς πράκτορες στη Γη. Τι θα λέγατε αν πηγαίναμε να το πούμε στην αστυνομία;

*Τζιάννι Ροντάρι, Παραμύθια από το τηλέφωνο, εκδ. Μεταίχμιο 2003*

**Εργασίες (στο τετράδιο)**


* 1. **Ζωγράφισε το διαστημικό κοτοπουλάκι στο τετράδιό σου, σύμφωνα με τις πληροφορίες του κειμένου.**
  2. **Τι θέλει να πει η χρωματισμένη πρόταση του κειμένου;**
  3. **Ποιο πρόβλημα αντιμετωπίζει το διαστημικό κοτοπουλάκι;**

**Μπαίνω στην ιστορία!**

**Ο συγγραφέας θέλει να βάλει έναν νέο ήρωα στην ιστορία με το διαστημικό κοτοπουλάκι και δίνει την ευκαιρία σε σένα. Αποφάσισε το ρόλο που θέλεις να παίξεις στην ιστορία και συνέχισε το διάλογο στο τετράδιο Απίθανα Μολύβια. (Θυμήσου το διάλογο που γράψαμε για τον χιονάνθρωπο Τουρτούρι)**

Να μερικές ερωτήσεις που θα σε βοηθήσουν να φανταστείς το ρόλο σου:

* Τι ρόλο διάλεξες; (π.χ. ο αστυνομικός, ένας γάτος ή ό,τι άλλο θέλεις)
* Τι χαρακτήρα θα έχεις; (π.χ. θα έχεις χιούμορ; Θα είσαι αυστηρός; Θα βοηθήσεις το κοτοπουλάκι;)
* Πώς θα είναι η εμφάνισή σου;
* Ποιον ήρωα της ιστορίας θα συναντούσες;
* Πού θα τον συναντούσες;
* Τι θα έβλεπες γύρω σου;
* Τι θα του έλεγες;



**(4ο κείμενο με αφορμή τη Διεθνή Ημέρα της Πτήσης του Ανθρώπου στο Διάστημα, 12 Απριλίου)**

**Ο Γιούρι Γκαγκάριν στο διάστημα**

Σαν σήμερα, τον Απρίλιο του 1961, ο Ρώσος Γιούρι Αλεξέγιεβιτς Γκαγκάριν, πρώτος κοσμοναύτης της ιστορίας, διέγραψε μια πλήρη τροχιά γύρω από τη Γη με το διαστημόπλοιο «Βοστόκ».

Ο Γκαγκάριν ήταν γιος αγρότη και σπούδασε διάφορες επιστήμες στην πρώην Σοβιετική Ένωση. Το 1957 έγινε πιλότος και εκπαιδεύτηκε στις διαστημικές πτήσεις. Σκοτώθηκε πολύ νέος σε αεροπορικό δυστύχημα.

*Από το βιβλίο «Παραμύθια και ιστορίες για όλο το χρόνο*»*, Εκδ.Παιδεία, Θεσσαλονίκη 2003*

1. Με βάση όσα διάβασες, ποια δουλειά έκανε ο Γιούρι Αλεξέγιεβιτς Γκαγκάριν;
2. Ποια μέρα κατάφερε να κάνει μια πλήρη τροχιά γύρω από τη Γη;
3. Χρωμάτισε τα συναισθήματα που πιστεύεις ότι ένιωσε κατά τη διάρκεια του κατορθώματός του ο Γιούρι Γκαγκάριν:

Ντροπή Απογοήτευση Άγχος Θυμός Περηφάνια

Νεύρα Ηρεμία Ευτυχία Δέος Φόβος

1. Πιστεύεις είναι σημαντικό ο άνθρωπος να θέλει να εξερευνά το Διάστημα; Γιατί;
2. Πού έχει καταφέρει να φτάσει μέχρι τώρα ο άνθρωπος; Κύκλωσε τη σωστή απάντηση.

Α) Άρης

Β) Ήλιος

Γ) Φεγγάρι

Δ) Ποσειδώνας

**Μπορώ, αν θέλω να παρακολουθήσω και τα σχετικά βιντεάκια!**

<https://www.youtube.com/watch?v=0g0eHc9nQoY>

<https://www.youtube.com/watch?v=4kGrmt-tbQ4>

**Μέρος Β - ΑΓΑΠΗΜΕΝΗ ΜΟΥ ΓΡΑΜΜΑΤΙΚΗ**

**Δοκιμάζω τις ακόλουθες επαναληπτικές ασκήσεις:**

1. Θυμάμαι τα επίθετα:

Ζωντανεύω το παρακάτω κείμενο με τα επίθετα της παρένθεσης και το ξαναγράφω στο τετράδιό μου.

(νέος, λίγες, κατάξανθο, μικρές, καλοσυνάτου, στρογγυλό)

*Πριν από μέρες ένας μαθητής ήρθε στην τάξη μας. Ήταν ένα αγόρι με γαλανά μάτια κι ένα πρόσωπο γεμάτο φακίδες. Στεκόταν μουδιασμένος στο πλάι του δασκάλου.*

2)

|  |
| --- |
| Τα επίθετα έχουν τρεις μορφές που ονομάζονται βαθμοί των επιθέτων ή παραθετικά των επιθέτων Το ***θετικό βαθμό*** (γρήγορος), το ***συγκριτικό βαθμό*** (γρηγορότερος, πιο γρήγορος) και τον ***υπερθετικό******βαθμό* (**γρηγορότατος, ο πιο γρήγορος) |
|  |
| Γράφω τα παραθετικά των επιθέτων **καθαρός, δυνατός, σκληρός**, όπως στο παράδειγμα.   |  |  |  | | --- | --- | --- | | Θετικός | Συγκριτικός | Υπερθετικός |  |  |  |  | | --- | --- | --- | | έξυπνος | εξυπνότερος  πιο έξυπνος | εξυπνότατος  ο πιο έξυπνος | |
|  |

3) **Θυμάμαι τις ΠΤΩΣΕΙΣ των ουσιαστικών**

|  |  |
| --- | --- |
| **Ονομαστική:** Με την ονομαστική απαντάμε στην ερώτηση **ποιος/α;** | Ο ήλιος φώτιζε τη γη. |
| **Γενική**: Με τη γενική απαντάμε στην ερώτηση ποιανού/ης/ων/**τίνος;** | Οι ακτίνες του ήλιου φώτιζαν τη γη. |
| **Αιτιατική**: Με την αιτιατική απαντάμε στην ερώτηση **τι**/ **ποιον;** | Κοιτάζαμε τον ήλιο που βασίλευε. |
| **Κλητική:** Με την κλιτική καλούμε, φωνάζουμε κάποιον. | Πού κρύφτηκες, ήλιε; |

Να κλίνεις τα παρακάτω ουσιαστικά: ο λύκος, ο βράχος

|  |  |  |  |
| --- | --- | --- | --- |
| **Ενικός αριθμός** | | | |
| Ονομαστική ποιος/α/ποιοι; | ο σκύλος | ο λύκος | ο βράχος |
| Γενική **ποιανού/ης/τίνος;** | του σκύλου |  |  |
| Αιτιατική  **τι**/ **ποιον;** | τον σκύλο |  |  |
| Κλητική | σκύλε |  |  |

|  |  |  |  |
| --- | --- | --- | --- |
| **Πληθυντικός αριθμός** | | | |
| Ονομαστική **ποιοι;** | οι σκύλοι |  |  |
| Γενική **Ποιανών;** | των σκύλων |  |  |
| Αιτιατική **τι;** | τους σκύλους |  |  |
| Κλητική | σκύλοι |  |  |

1. Σχημάτισε ουσιαστικά που τελειώνουν σε –**είο** και δείχνουν χώρο, όπως στο παράδειγμα

Καφετζής- **καφενείο**

Ιατρός- \_\_\_\_\_\_\_\_\_\_

Νοσοκόμος- \_\_\_\_\_\_\_\_\_\_\_\_

Υπουργός- \_\_\_\_\_\_\_\_\_\_

Τυπογράφος- \_\_\_\_\_\_\_\_\_\_\_

Βαφέας- \_\_\_\_\_\_\_\_\_\_\_\_

Τυροκόμος- \_\_\_\_\_\_\_\_\_\_\_\_\_

Πτηνοτρόφος- \_\_\_\_\_\_\_\_\_\_\_\_\_

Παντοπώλης- \_\_\_\_\_\_\_\_\_\_\_\_\_\_

Μάγειρας- \_\_\_\_\_\_\_\_\_\_\_\_\_\_\_

**Μέρος Γ: Πασχαλινές δημιουργίες!**



**1)**

Παρατήρησε την πιο πάνω εικόνα προσεκτικά και γράψε στο τετράδιό σου όλα τα υλικά που πιθανόν να χρειαστείς για να φτιάξεις την κατασκευή.

1. **Το δικό μου Πάσχα**



**Μπορείς και εσύ να φτιάξεις τη δική σου πασχαλινή δημιουργία ακολουθώντας τα πιο κάτω βήματα; Όταν την τελειώσεις θα χαρώ πολύ να τη μοιραστείς μαζί μου!**

1. Σε ένα άσπρο χαρτί, **σχεδίασε** ένα μεγάλο οβάλ σχήμα για το αυγό.
2. Τώρα, **κόψε** το γύρω-γύρω.
3. **Κόψε** με το ψαλίδι σε ακανόνιστα σχήματα το αυγό σου.
4. Σε κάθε κομμάτι **γράψε** μια φράση ή πρόταση που σου θυμίζει το Πάσχα. **Ζωγράφισε** και σχέδια στα κομμάτια.
5. **Πάρε** τώρα ένα χρωματιστό χαρτί ή αν δεν έχεις τώρα στο σπίτι, ένα χαρτόνι από κουτί δημητριακών (την καφετί πλευρά).
6. **Συναρμολόγησε** τα κομμάτια του αυγού, σαν παζλ.
7. **Στόλισε** από κάτω και γύρω με χορτάρι, πασχαλίτσες, μέλισσες και ό,τι άλλο θέλεις.
8. Στο τέλος, **πρόσθεσε** τον τίτλο!

Πρόσεξες τις μαυρισμένες λέξεις; Τι μέρος του λόγου είναι;

**Ρήματα σε προστακτική**

Λύση: